**ПРОТОКОЛ № 5**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 11.02.2025 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Стефан Петров, Георги Ценов, Павел Колмаков, Малина Ачкаканова-Стоичкова, Нели Златкова, Радосвета Раева, Симона Попова и Стелиана Кожухарова

На заседанието присъстват: Мария Василева – директор на дирекция „Атестиране и конкурси” и Полина Петкова - началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследнитедопълнителни точки в дневния ред на Комисията по атестиране и конкурси, за разглеждане: т. 19 - т. 20

РАЗНИ

1. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ОТЛАГА** разглеждането на т. 1. за следващото заседание на Комисията.

2. Оптимизиране щатната численост на органи на Прокуратурата на Република България.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ, щатната численост на Окръжен следствен отдел в Окръжна прокуратура – Стара Загора с 1 (една) длъжност „следовател“, считано от 04.03.2025 г.

**2.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА** **РАЗКРИЕ**, на основание чл. 30, ал. 2, т. 8 от ЗСВ, 1 (една) щатна длъжност „следовател“ в Окръжен следствен отдел в Окръжна прокуратура – Сливен, считано от 04.03.2025 г.

*Мотиви: Във Висшия съдебен съвет е постъпило предложение от административния ръководител на Окръжна прокуратура – Сливен за оптимизиране щатната численост на органа. Предложението касае увеличаване щата на прокуратурата с 1 (една) длъжност „следовател“, свързано с необходимостта от кадровото ѝ укрепване, с оглед обезпечаване на основните ѝ функции.*

*Необходимостта от нова длъжност „следовател“ е мотивирана с:*

*- трайната тенденция за висока натовареност на следователите в Окръжен следствен отдел в Окръжна прокуратура – Сливен;*

*- изложени данни за постоянно увеличаващ се брой на разследваните досъдебни производства, като наличния щат на следователите в отдела не може да гарантира качественото и срочното им разследване.*

*- закриването на Специализираната прокуратура (Преходни и заключителните разпоредби на Закона за изменение и допълнение на Закона за съдебната власт, обн. в ДВ, бр. 32 от 26.04.2022 г.). Това е довело до още по-голямо увеличаване на натовареността на следователите в Окръжен следствен отдел в Окръжна прокуратура – Сливен във връзка с настъпилите законодателни промени, свързани с промяната на подсъдността на определена категория дела, които до този момент са били от компетентността на Специализираната прокуратура.*

* *Младши следовател с изтичащ срок по чл. 240 от ЗСВ на 03.07.2025 г. при липса на вакантна длъжност „следовател“ в органа.*

*Съгласно актуалната щатна численост, Окръжният следствен отдел в Окръжна прокуратура – Сливен разполага със 7 (седем) щатни магистратски длъжности, разпределени, както следва:*

* *1 (една) заета длъжност „завеждащ Окръжен следствен отдел“;*
* *3 (три) заети длъжности „следовател“;*
* *3 (три) длъжности „младши следовател“, от които:*
* *1 (една) е обявена на конкурс 2024 г., като одобреният кандидат за длъжността – Христофор Стоянов, към момента преминава задължителното обучение в НИП;*
* *На втората длъжност, с решение на Колегията по протокол № 25/26.06.2024 г., е назначен кандидатът от конкурс 2023 г. – Станислава Петкова Кечеджиева, чийто срок по чл. 240, ал. 1 от ЗСВ изтича през 2026г.;*
* *Третата щатна длъжност „младши следовател“ е заета от назначената, с решение на Колегията по протокол № 24/28.06.2023 г., Даниела Данева Петкова. През 2025 г. по отношение на нея изтича определеният от законодателя в чл. 240, ал. 1 от ЗСВ срок. Във връзка с липсата на вакантна длъжност „следовател“, необходимо е предприемане на действия за обезпечаване на този младши следовател.*

*По отношение на Окръжен следствен отдел в Окръжна прокуратура – Сливен, Комисията по атестирането и конкурсите към Прокурорската колегия на ВСС (Комисията) констатира стойности за натовареност по щат за периода 2021 -2023 г. по-високи от средната за страната, а именно:*

* *2021 г. – 42,43 при средна за страната 35,59;*
* *2022 г. – 37,86 при средна за страната 38,08;*
* *2023 г. – 52,57 при средна за страната 40,36;*

*Стойностите на действителната натовареност при реално работили следователи също са по-високи от средната за страната, а именно:*

* *2021 г. – 87,35 при средна за страната 44,87;*
* *2022 г. – 64,95 при средна за страната 49,26;*
* *2023 г. – 81,78 при средна за страната 49,06;*

*Въз основа на анализа на натовареността на следователите в Окръжна прокуратура – Сливен за периода 2021 – 2023 г., предвид очертаната тенденция на трайно високо натоварен отдел, предложението е за кадрово обезпечаване с 1 (една) длъжност „следовател“ чрез преразпределение от друг следствен отдел с по-ниска натовареност. За да прецени наличните възможности, Комисията извърши подробен анализ на кадровото състояние на органите на съдебната власт, както и данните за обем дейност и натовареност на следователите, спрямо средната за страната.*

*В хода на анализа се открои Окръжен следствен отдел* *в Окръжна прокуратура – Стара Загора с данни за натовареност (по щат и действителна), които са под стойностите на натовареността на следствения отдел в Окръжна прокуратура – Сливен, а именно:*



*При редуциране на следователския щат, Комисията установи, че това няма да доведе до затруднения в дейността на следствения отдел в Окръжна прокуратура – Стара Загора.*

*Окръжният следствен отдел в Окръжна прокуратура – Стара Загора е с утвърден щат от 11 (единадесет) длъжности: 1 (една) заета длъжност „завеждащ Окръжен следствен отдел“, 9 (девет) заети длъжности „следовател“, както и 1 (една) щатна длъжност „младши следовател“, заявена от кандидата от конкурс 2024 г. – Силвия Добрева. Кандидатът към момента преминава задължителния 9-месечен курс на обучение в НИП. През 2025 г., след успешно завършване на обучението, предстои назначението ѝ на длъжността, на основание чл. 258а, ал. 3 от ЗСВ. Във Висшия съдебен съвет е постъпило заявление от магистрат с искане за освобождаване от длъжност „следовател“ в Окръжен следствен отдел в Окръжна прокуратура – Стара Загора, на основание чл. 165, ал. 1, т. 2 от ЗСВ, считано от 04.03.2025 г., като именно тази длъжност може да послужи за кадрово укрепване на Окръжна прокуратура – Сливен.*

*С оглед на гореизложеното, Комисията счита, че е налице основание за обезпечаване следствения отдел в Окръжна прокуратура – Сливен чрез разкриване на 1 (една) щатна длъжност „следовател“, което да бъде извършено чрез съкращаване на длъжността „следовател“, която предстои да се освободи в Окръжен следствен отдел в Окръжна прокуратура – Стара Загора, на основание чл. 165, ал. 1, т. 2 от ЗСВ, считано от 04.03.2025 г..*

**2.3.** Съгласно чл. 30, ал. 2, т. 8 от ЗСВ, **изпраща** решението на административния ръководител на Окръжна прокуратура – Стара Загора, за съгласуване.

**2.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 12.02.2025 г., за разглеждане и произнасяне.

3**.** Процедура за преназначаване на 1 (един) магистрат по реда на чл. 194, ал. 1 от ЗСВ от Районна прокуратура – Разград в Районна прокуратура – Плевен, открита с решение на Прокурорската колегия на Висшия съдебен съвет по протокол №3/22.01.2025 г., т. 11.1.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** на основание чл. 194, ал. 1 от ЗСВ, **ДА ЗАКРИЕ** 1 (една) щатна длъжност „прокурор" в Районна прокуратура – Разград и **ДА РАЗКРИЕ** 1 (една) щатна длъжност „прокурор" в Районна прокуратура – Плевен, считано от датата на встъпване в длъжност на преназначения магистрат.

**3.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ** Светла Светомирова Манолова – прокурор в Районна прокуратура – Разград, на длъжност „прокурор“ в Районна прокуратура – Плевен, с място на работа – съдебния район на Районна прокуратура – Плевен, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 04.03.2025 г.

*Мотиви: Процедурата за преназначаване на 1 (един) прокурор по реда на чл. 194, ал. 1 от ЗСВ от Районна прокуратура – Разград в Районна прокуратура – Плевен, открита с решение на Прокурорската колегия на Висшия съдебен съвет по протокол № 3/22.01.2025 г., т. 11.1., е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички прокурори в Районна прокуратура – Разград, като в указания 7-дневен срок е постъпило 1 (едно) заявление за преместване от прокурор Светла Светомирова Манолова.*

*Въз основа на горното, съобразявайки изложените в заявлението на прокурор Манолова мотиви, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „прокурор“ в Районна прокуратура – Разград и разкриване на 1 (една) щатна длъжност “прокурор“ в Районна прокуратура – Плевен, както и преназначаване на подалия заявление магистрат - Светла Светомирова Манолова, от Районна прокуратура – Разград в Районна прокуратура – Плевен.*

**3.3.** Решенията по т. 3.1. и т. 3.2. могат да се обжалват пред Върховния административен съд в 14-дневен срок от съобщаването им.

**3.4. ВНАСЯ** предложенията в заседанието на Прокурорската колегия на Висшия съдебен съвет, насрочено за12.02.2025 г., за разглеждане и произнасяне.

4. Заявление от Венцислав Димитров Куртев за освобождаване от заеманата длъжност „следовател“ в Окръжен следствен отдел в Окръжна прокуратура – Стара Загора, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Венцислав Димитров Куртев от заеманата длъжност „следовател“ в Окръжен следствен отдел в Окръжна прокуратура – Стара Загора, с ранг „следовател в НСлС“, считано от 04.03.2025 г.

**4.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

5. Предложение за поощряване на Димитър Асенов Панайотов – прокурор във Върховна касационна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Димитър Асенов Панайотов – прокурор във Върховна касационна прокуратура, с ранг „прокурор във ВКП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**5.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец февруари 2025 г.

**5.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 5.1. да се предостави на дирекция „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2025 г.

**5.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

6. Заявление от Димитър Асенов Панайотов за освобождаване от заеманата длъжност „прокурор“ във Върховна касационна прокуратура, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Димитър Асенов Панайотов от заеманата длъжност „прокурор“ във Върховна касационна прокуратура, с ранг „прокурор във ВКП“, считано от 20.02.2025 г.

**6.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

7. Предложение за поощряване на Елин Василев Алексов – административен ръководител – военно-апелативен прокурор на Военно-апелативна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Елин Василев Алексов – административен ръководител – военно-апелативен прокурор на Военно-апелативна прокуратура, с ранг „прокурор във ВКП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**7.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец февруари 2025 г.

**7.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 7.1. да се предостави на дирекция „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2025 г.

**7.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

8. Заявление от Елин Василев Алексов за освобождаване от заеманата длъжност „административен ръководител – военно-апелативен прокурор“ на Военно-апелативна прокуратура“, както и от длъжността „прокурор“, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Елин Василев Алексов от заеманата длъжност „административен ръководител – военно-апелативен прокурор“ на Военно-апелативна прокуратура“, както и от длъжността „прокурор“, с ранг „прокурор във ВКП“, считано от 18.02.2025 г.

**8.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

9. Определяне на изпълняващ функциите „административен ръководител – военно-апелативен прокурор“ на Военно-апелативна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Адалберт Живков Кръстев – заместник на административния ръководител – заместник – военно-апелативен прокурор на Военно-апелативна прокуратура, за изпълняващ функциите „административен ръководител - военно-апелативен прокурор“ на Военно-апелативна прокуратура, с ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 18.02.2025 г., до встъпване в длъжност на нов административен ръководител.

**9.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

10. Предложение за поощряване на Мариана Георгиева Борисова – Тодорова – прокурор във Върховна касационна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Мариана Георгиева Борисова – Тодорова – прокурор във Върховна касационна прокуратура, с ранг „прокурор във ВКП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**10.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец февруари 2025 г.

**10.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 10.1. да се предостави на дирекция „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2025 г.

**10.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

11. Заявление от Мариана Георгиева Борисова – Тодорова за освобождаване от заеманата длъжност „прокурор“ във Върховна касационна прокуратура, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Мариана Георгиева Борисова – Тодорова от заеманата длъжност „прокурор“ във Върховна касационна прокуратура, с ранг „прокурор във ВКП“, считано от 24.02.2025 г.

**11.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

12. Искане от изпълняващия функциите „административен ръководител“ на Апелативна прокуратура – София за командироване на Яна Владимирова Петкова - Семкова – прокурор в Софийска районна прокуратура в Окръжна прокуратура – София.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Яна Владимирова Петкова - Семкова – прокурор в Софийска районна прокуратура в Окръжна прокуратура – София. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025г.

**12.2.** Решението да се изпрати на Върховна касационна прокуратура и на Апелативна прокуратура – София, за сведение.

13. Влязло в сила решение № 12336 от 14.11.2024 г. по адм. дело №7022/2024г. по описа на Върховния административен съд, във връзка с молба от Александър Божидаров Мумджиев – инспектор в Инспектората към Висшия съдебен съвет до 17.05.2024 г., с искане за възстановяване на длъжност „следовател" в Следствения отдел в Софийска градска прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА НЕ ВЪЗСТАНОВИ,** Александър Божидаров Мумджиев - инспектор в Инспектората към Висшия съдебен съвет (до 17.05.2024 г.), на длъжност „следовател“ в Следствения отдел в Софийска градска прокуратура, тъй като същият не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжност „следовател“ в Следствения отдел в Софийска градска прокуратура.

*Мотиви: Прокурорската колегия е сезирана с молба от Александър Божидаров Мумджиев – инспектор в Инспектората към Висшия съдебен съвет (до 17.05.2024г.) с искане за възстановяване на длъжност „следовател“ в Следствения отдел в Софийска градска прокуратура. Александър Мумджиев също така информира Колегията, че със заповед № ЗЧР-З/17.05.2024 г. трудовото му правоотношение с Инспектората към Висшия съдебен съвет е прекратено, считано от 17.05.2024 г., като прилага и уведомление до Народното събрание с вх. № 49-411-00-4 от 17.05.2024 г., с което уведомява народните представители, че прекратява едностранно трудовото си правоотношение с Инспектората към ВСС. В допълнение главният инспектор на Инспектората към ВСС с писмо с вх. № ВПС-7804/17.05.2024 г. изпраща копие от заповедта за прекратяване на правоотношението.*

*С решение по протокол № 20/22.05.2024 г. Колегията, за да се произнесе по депозираната молба възобнови, на основание чл. 99, т. 2 от АПК, административното производство, покани Александър Мумджиев за изслушване и му изпрати материалите по преписката, а именно - доклада от административния ръководител на Районна прокуратура - Враца, постъпил чрез изпълняващия функциите „главен прокурор“, с рег. № ВПС-7797/16.05.2024 г. и извлечение от протокол № 8/20.05.2024 г. на Комисията по професионална етика към Прокурорската колегия, ведно с приетото становище относно притежаваните от г-н Мумджиев нравствени качества.*

*Съгласно действащата към датата на произнасяне от кадровия орган норма на чл. 132а, ал. 4, изр. второ от КРБ и предвид приетото становище от КПЕ, в което обобщенията извод е, че Александър Мумджиев не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжността „следовател“ в Следствения отдел в Софийска градска прокуратура, Колегията прие решение по протокол № 22/05.06.2024 г. , т. 2.2., с което не възстановява Мумджиев на длъжност „следовател“ в Следствения отдел на Софийска градска прокуратура на посочените по-горе основания.*

*Решенията на Колегията по протокол № 20/22.05.2024 г., т. 15 и по протокол № 22/05.06.2024 г., т. 2 са атакувани пред Върховния административен съд. Съдебният състав подробно обсъжда в мотивите си действията на Прокурорската колегия и приема решение, отменящо това по т.2.3., с което не възстановява, на основание чл. 132а, ал. 4, изр. второ от Конституцията на Република България, Александър Мумджиев - инспектор в Инспектората към Висшия съдебен съвет (до 17.05.2024 г.), на длъжност „следовател“ в Следствения отдел в Софийска градска прокуратура, тъй като не са изминали две години от приключване на мандата му като инспектор в Инспектората към Висшия съдебен съвет, считано от 17.05.2024 г., както и поради това, че същият не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжност „следовател“ в Следствения отдел в Софийска градска прокуратура, обективирано в протокол № 22/05.06.2024 г. на Колегията и връща в тази част делото като преписка на кадровия орган за ново произнасяне, съобразно мотивите на решението, по искането на Мумджиев за възстановяване на длъжност „следовател“ в Следствения отдел в Софийска градска прокуратура с ранг „Следовател в Национална следствена служба“, считано от датата на прекратяване на трудовото му правоотношение с Инспектората към Висшия съдебен съвет, считано от 17.05.2024 г., обективирано в молба с рег. № ВПС – 7807/17.05.2024 г., подадена на основание чл. 99, т. 2 АПК.*

*Съобразно стабилитета, който следва от съдебния акт, решението на Колегията по протокол № 22/05.06.2024 г., т. 2.2., с което на основание чл. 99, т. 2 от АПК е отменено решение на Колегията по протокол № 49/22.12.2023 г., т. 1.3. е потвърдено и се дължи ново произнасяне по искането за възстановяването на Александър Божидаров Мумджиев на длъжност „следовател“ в Следствения отдел в Софийска градска прокуратура.*

*В изпълнение на Решение № 12336/14.11.2024 г., по адм. дело № 7022/2024 г. по описа на ВАС и мотивите по него Комисията по атестирането и конкурсите към Прокурорската колегия на Висшия съдебен съвет отново извърши анализ на данните по административната преписка и приложимите към момента законови изисквания за заемане на магистратска длъжност.*

*В Прокурорската колегия е постъпило писмо от изпълняващия функциите „главен прокурор“ с вх. № ВПС-7797/16.05.2024 г. с приложен доклад от административния ръководител на Районна прокуратура – Враца по повод възникнал на 15.05.2024 г. инцидент с участието на Александър Мумджиев, в качеството му на инспектор в Инспектората към Висшия съдебен съвет. По време на престоя на инспектор Мумджиев в хотел „Хемус“, във връзка с възложена му планова проверка на Районна прокуратура – Враца е извършвал действия, които са в разрез с общоприетите етични правила и норми и още повече в разрез с етичните правила и норми, които трябва да спазват магистратите в работата си и в личния си живот.*

*Комисията по професионална етика към Прокурорската колегия при разглеждането на доклада от Камен Каменов – административен ръководител на Районна прокуратура – Враца, е обсъдила подробно всички, съдържащи се в него данни и с решение по протокол № 8 от 20.05.2024 г., т. 1 е приела становище относно притежаваните от Александър Божидаров Мумджиев качества, в което категоричният извод е, че същият не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжността „следовател“ в Следствения отдел в Софийска градска прокуратура.*

*Предвид изложеното Комисията по атестирането и конкурсите към Прокурорската колегия извърши анализ на посочените документи, законовите норми, които уреждат изискванията към лицата, които следва да заемат магистратска длъжност, както и кадровото дело на г-н Мумджиев.*

*Александър Божидаров Мумджиев е завършил висше образование по специалност „Право“ през 1995 г. в Софийски университет „Свети Климент Охридски“ и придобива юридическа правоспособност с протокол от 05.07.1996г.*

*Започва кариерата си като следовател в Столична следствена служба на 30.07.1996 г., която длъжност изпълнява до 16.01.2008 г., когато е назначен за инспектор в Инспектората към Висшия съдебен съвет. След изтичане на мандата му, същият встъпва в длъжност „следовател“ в Следствения отдел в Софийска градска прокуратура на 19.01.2012 г. С решение на Висшия съдебен съвет по протокол № 13/10.03.2016 г. на основание чл. 160 от ЗСВ във вр. с чл. 47, ал. 2 от ЗСВ е освободен от заеманата длъжност „следовател“, считано от датата на встъпване в длъжност „инспектор” в Инспектората към Висшия съдебен съвет – 14.03.2016 г., която длъжност изпълнява към момента извършаването на плановата проверка на Районна прокуратура – Враца.*

*Разпоредбата на чл. 162 от ЗСВ регламентира изискванията, на които следва да отговаря лице, което може да бъде назначено за съдия, прокурор и следовател. Видно от данните в кадровото дело на г-н Мумджиев същият отговаря на изискванията на т. 1 и т. 2 от цитираната норма, а именно:*

*т. 1 има висше образование по специалността „Право“;*

*т. 2 е преминало стажа, определен в ЗСВ, и е придобило юридическа правоспособност.*

*По отношение на изискването на т. 3 от чл. 162 от ЗСВ - притежава необходимите нравствени и професионални качества, съответстващи на Кодекса за етично поведение на българските прокурори и следователи, предвид приетото становище от Комисията по професионална етика, тази част от нормата не е изпълнена.*

*Доколкото към 15.05.2024 г. Александър Мумджиев е инспектор в ИВСС, то проявеното от него поведение е в противоречие с етичното изпълнение на задълженията при осъществяване на инспекционната дейност, която следва да осигурява обективност, безпристрастност и независимост на магистратите. В този смисъл задължението за професионалната добросъвестност на членовете на Инспектората при независимото осъществяване на техните правомощия е конкретен израз на изискуемите нравствени качества.*

*Предвид изложеното, Комисията по атестирането и конкурсите предлага на Прокурорската колегия да не възстанови Александър Божидаров Мумджиев на заеманата преди избора му за инспектор в Инспектората към Висшия съдебен съвет длъжност – „следовател“ в Следствения отдел в Софийска градска прокуратура.*

**13.2.** Решението по т. 13.1. може да се обжалва пред Върховния административен съд в 14-дневен срок от съобщаването му.

**13.3.** Внася предложенията в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

14. Писмо от Върховна касационна прокуратура, с приложени заверени копия от протоколи от проведени събрания на прокурорите от Апелативна прокуратура – Бургас, Окръжна прокуратура – Бургас, Окръжна прокуратура – Ямбол и Окръжна прокуратура – Сливен, за избор на членове и председател на Постоянната атестационна комисия към Апелативна прокуратура – Бургас.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1. ПРИЕМА** за сведение писмо от Върховна касационна прокуратура, с приложени заверени копия от протоколи от проведени събрания на прокурорите от Апелативна прокуратура – Бургас, Окръжна прокуратура – Бургас, Окръжна прокуратура – Ямбол и Окръжна прокуратура – Сливен, за избор на членове и председател на Постоянната атестационна комисия към Апелативна прокуратура – Бургас.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

15. Предложение от административния ръководител на Районна прокуратура – Сливен, за повишаване на Кирил Петков Русев – прокурор в Районна прокуратура - Сливен, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Кирил Петков Русев – прокурор в Районна прокуратура - Сливен, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**15.2. ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

16. Предложение от административния ръководител на Районна прокуратура – Перник, за повишаване на Стиляна Димитрова Георгиева – прокурор в Районна прокуратура - Перник, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Стиляна Димитрова Георгиева – прокурор в Районна прокуратура - Перник, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**16.2. ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

17. Предложение от административния ръководител на Районна прокуратура – Варна, за повишаване на Жаклин Таквор Кехецикян – прокурор в Районна прокуратура - Варна, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Жаклин Таквор Кехецикян – прокурор в Районна прокуратура - Варна, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**17.2. ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

18. Придобиване статут на несменяемост на Кристиян Димитров Петров - прокурор в Районна прокуратура - Разград.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН ДА ПРОВЕДЕ**, на основание чл. 196, ал. 1, т. 2 от ЗСВ, атестиране за придобиване статут на несменяемост на Кристиян Димитров Петров - прокурор в Районна прокуратура - Разград.

**18.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Кристиян Димитров Петров - прокурор в Районна прокуратура - Разград.

**18.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, Кристиян Димитров Петров - прокурор в Районна прокуратура - Разград, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

**18.4. ВНАСЯ** предложенията в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

ДОПЪЛНИТЕЛНИ ТОЧКИ:

РАЗНИ

19. Жалби срещу решения на Прокурорската колегия на Висшия съдебен съвет по протокол № 42/04.12.2024 г., т. 28.1, т. 28.2 и молба за спиране на конкурсната процедура по конкурса за повишаване в длъжност „прокурор“ в Апелативните прокуратури, обявен с решение на Колегията по протокол № 31/14.09.2022 г.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1. ПРИЕМА ЗА СВЕДЕНИЕ** жалбите от срещу решения на Прокурорската колегия на Висшия съдебен съвет по протокол № 42/04.12.2024 г., т. 28.1, т. 28.2., а именно:

* Жалба с вх. № ВСС – 15118/16.12.2024 г. от Бойко Димитров Конакчийски, срещу решения на ПК на ВСС по пр. № 42/04.12.2024, т. 28.1 и 28.2;
* Жалба с вх. № ВСС – 15119/16.12.2024 г. от Илиян Георгиев Точев, срещу решения на ПК на ВСС по пр. № 42/04.12.2024, т. 28.1 и 28.2;
* Жалба с вх. № ВСС – 15138/16.12.2024 г. от Валентина Владимирова Дачевска, Николета Лъчезарова Добрилова, Боянка Андреева Михайлова и Нина Величкова Величкова, срещу решения на ПК на ВСС по пр. №42/04.12.2024, т. 28.1 и 28.2;
* Жалба с вх. № ВСС – 15139/16.12.2024 г. от Виктор Бориславов Тарчев, срещу решения на ПК на ВСС по пр. № 42/04.12.2024, т. 28.1 и 28.2

**19.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТЛОЖИ** произнасянето по молба с вх. № ВСС-2027/29.01.2025 г. с искане за спиране на конкурсната процедура по конкурса за повишаване в длъжност „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол № 31/14.09.2022 г. до произнасянето на Върховния административен съд по движението на адм. дело № 883/ 2025 г. по описа на ВАС.

 *Мотиви: Прокурорската колегия на Висшия съдебен съвет е сезирана с молба вх. № ВСС-2027/29.01.2025 г. от Бойко Конакчийски – прокурор в Софийска градска прокуратура с искане за спиране, на основание чл. 54, ал. 1, т. 5 от АПК на конкурсната процедура по конкурса за повишаване в длъжност „прокурор“ в апелативните прокуратури, обявен с решение на Колегията по протокол № 31/14.09.2022 г.*

*С решения по протокол № 42/05.12.2024 г., т. 28 Колегията прие, че конкурсната процедура е опорочена, при изготвянето на класирането на кандидатите и я върна във фазата на последното законосъобразно действие – определяне на нова конкурсна комисия, която да проведе конкурса, съгласно законовите изисквания. Решенията на кадровия орган са атакувани пред Върховния административен съд с жалби с вх. № ВСС – 15118/16.12.2024 г., вх. № ВСС – 15119/16.12.2024 г., вх. № ВСС – 15138/16.12.2024 г. и вх. № ВСС – 15139/16.12.2024 г. По така депозираните жалби са образувани адм. дело № 12068/2024 г.; адм. дело № 12069/2024 г.; адм. дело № 445/2025 г.; адм. дело № 883/2025 г. по описа на ВАС.*

*Върховният административен съд, шесто отделение при разглеждане на адм. дело № 12069/2024 г. с определение № 167/09.01.2025 г. констатира, че е налице приложното поле на чл. 213 от ГПК, приложим субсидиарно в съдебно-административното производство, на основание чл. 144 от АПК и поради тъждествеността на правния спор и на участниците в него го прекратява. Съгласно втория диспозитив на определението, административно дело № 12069/2024 г. по описа на ВАС е присъединено към административно дело № 12068/2024 г. по описа на ВАС за разглеждане и решаване в едно общо производство под № 12068/2024 г. С определение № 1084 от 10.02.2025 г. Върховният административен съд прекрати производството по адм. дело № 445/2025 г. и го присъедини за разглеждане и решаване в едно общо производство към адм. дело № 12068/2024 г. по описа на ВАС.*

*По отношение на другите дело, а именно адм. дело № 883/2025г. по описа на ВАС и предвид практиката на съда в подобни хипотези предстои произнасяне от съответния съдебен състав по движението му и евентуално прекратяване и присъединяване към по-рано образуваното съдебно производство по адм. дело №12068/2024 г. по описа на ВАС.*

*Нормата на чл. 54, ал. 1, т. 5 от АПК дава възможност на административния орган да спре административното производство при наличие на образувано съдебно производство, когато издаването на акта не може да стане преди неговото приключване.*

*С оглед депозираната молба, актовете на Върховния административен съд и разпоредбите на Административно-процесуалния кодекс преценката на Колегията за последващи действия са в условията на обвързана компетентност във връзка с приложението на чл. 54, ал.1, т. 5 от АПК. Същевременно предвид наличието на няколко образувани дела по висящата процедура, преценката по отношение на кое висящо съдебно производство следва да бъде спряна административната процедура е при условията на оперативна самостоятелност на Колегията.*

*Предвид изложеното Комисията счита, че Колегията би могла да се произнесе по спиране, на основание чл. 54, ал. 1, т. 5 от АПК, на административното производство по конкурса за повишаване в длъжност „прокурор“ в апелативните прокуратура, обявен с решение на Прокурорската колегия на Висшия съдебен съвет по протокол № 31/14.09.2022 г. след произнасяне на Върховния административен съд за присъединяване на адм. дело № 883/2025г. към адм. дело №12068/2024 г. по описа на ВАС.*

*При произнасянето по молбата следва да се отчете развитието и движението по всички висящи съдебни производства с оглед прецизност и недопускането на неравнопоставеност и неяснота при продължаването на конкурса.*

*Съобразно гореизложеното Комисията предлага да се отложи произнасянето по молба с вх. № ВСС-2027/29.01.2025 г. с искане за спиране на конкурсната процедура до произнасяне на Върховния административен съд по движението на адм. дело № 883/2025г. по описа на ВАС, а именно дали същото ще продължи като самостоятелно дело или ще бъде присъединено към адм. дело №12068/2024 г. по описа на ВАС.*

**19.3.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

20. Решение № 789 от 31.01.2025 г. по адм. дело № 3222/2024 г. по описа на Върховен административен съд - Шесто отделение, образувано по жалба на Светослав Неделчев Тодоров – съдия в Окръжен съд - Добрич, срещу решение на Съдийската колегия на Висшия съдебен съвет по протокол № 6/27.02.2024 г., т. 26.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**20.1. ПРИЕМА** за сведение решение № 789 от 31.01.2025 г. по адм. дело №3222/2024 г. по описа на Върховен административен съд - Шесто отделение, образувано по жалба на Светослав Неделчев Тодоров – съдия в Окръжен съд - Добрич, срещу решение на Съдийската колегия на Висшия съдебен съвет по протокол № 6/27.02.2024 г., т. 26.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**